# จัมป์ฟอร์ซ
จัมป์ฟอร์ซ   เป็นวิดีโอเกมต่อสู้ข้ามฝั่งที่พัฒนาโดย Spike Chunsoft และจัดจำหน่ายโดย บันไดนัมโกะเอนเตอร์เทนเมนต์ ตัวเกมประกอบด้วยตัวละครจากชุดมังงะหลายเรื่องที่ถูกตีพิมพ์ในนิตยสาร โชเน็งจัมป์รายสัปดาห์ ของสำนักพิมพ์ชูเอชะ เพื่อเฉลิมฉลองครบรอบ 50 ปีของนิตยสาร ตัวเกมวางจำหน่ายในวันที่ 15 กุมภาพันธ์ ค.ศ. 2019 สำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน และมีการพอร์ตลงนินเท็นโด สวิตช์ ซึ่งวางจำหน่ายทั่วโลกในวันที่ 28 สิงหาคม 2020

 รูปแบบการเล่น 
จัมป์ฟอร์ซ เป็นเกมต่อสู้แบบ 1-v-1 ที่ผู้เล่นควบคุมทีมของตัวละครสามตัวจากการเลือกตัวละครจากชุดมังงะต่าง ๆ ที่มีอยู่ในนิตยสาร  โชเน็งจัมป์รายสัปดาห์ ผู้เล่นสามารถควบคุมตัวละครได้ครั้งละหนึ่งตัวในขณะที่ตัวละครอื่น ๆ นั้นใช้เป็นตัวรองรับโดยผู้เล่นสามารถสลับระหว่างตัวละครเหล่านั้นระหว่างการต่อสู้ ฟังก์ชั่นการต่อสู้จะคล้ายกับเกม เจสตาร์วิกตอรีวีเอส เกมต่อสู้ของจัมป์ก่อนหน้านี้ที่มีผู้เล่นเคลื่อนที่ไปรอบ ๆ พื้นที่ 3 มิติและใช้คอมโบต่าง ๆ และท่าพิเศษเพื่อโจมตีคู่ต่อสู้ของพวกเขา การแข่งขันจะสิ้นสุดลงเมื่อทีมใดทีมหนึ่งทำลายแถบพลังชีวิตของอีกฝ่าย

 ตัวละครต่อสู้ที่มีอยู่ในเกม 
 Playable characters 

แบล็กโคลเวอร์
อัสตา
เทพมรณะ
คุโรซากิ อิจิโกะ
คุจิกิ ลูเคีย
อาบาราอิ เร็นจิ
ไอเซ็น โซสึเกะ
ฮิตสึกายะ โทชิโร่
กริมจอว์ แจ๊คเกอร์แจ๊ค
ชิโฮอิน โยรุอิจิ
โบรูโตะ
อุซึมากิ โบรูโตะ
ซิตี้ฮันเตอร์
ซาเอบะ เรียว
ดราก้อนบอล
ซง โกคู
เบจิต้า
ทรังคซ์
พิคโกโร่
ฟรีเซอร์
เซลล์
จอมมารบู
ไดตะลุยแดนเวทมนตร์
ได
ฤทธิ์หมัดดาวเหนือ
เค็นชิโร่
ฮันเตอร์ x ฮันเตอร์
กอร์น ฟรีคส์
คิรัวร์ โซลดิ๊ก
คุราปิก้า
ฮิโซกะ มอนโร
บิสเก็ต ครูเกอร์
เมลเอม
โจโจ้ ล่าข้ามศตวรรษ
คูโจ โจทาโร่
ดีโอ บรันโด
Giorno Giovanna

มายฮีโร่ อคาเดเมีย
มิโดริยะ อิซึคุ
ออลไมท์
บาคุโก คัตสึกิ
โทโดโรกิ โชโตะ
นินจาคาถาโอ้โฮเฮะ
อุซึมากิ นารูโตะ
อุจิวะ ซาสึเกะ
ฮาตาเกะ คาคาชิ
กาอาระ
โอซึซึกิ คางูยะ
อุจิวะ มาดาระ
วันพีซ 
มังกี้ ดี. ลูฟี่
โรโรโนอา โซโร
ซันจิ
ซาโบ
โบอา แฮนค็อก
หนวดดำ
ทราฟัลการ์ ดี. วอเตอร์ ลอว์
ซามูไรพเนจร
ฮิมุระ เคนชิน
ชิชิโอ มาโคโตะ
เซนต์เซย์ย่า
เพกาซัส เซย์ย่า
ดราก้อน ชิริว
เกมกลคนอัจฉริยะ
มุโต้ ยูกิ/ยูกิด้านมืด
ไคบะ เซโตะ
คนเก่งทะลุโลก
อุราเมชิ ยูสึเกะ
Younger Toguro
 ฮิเอ

Non-playable characters
เดธโน้ต
ยางามิ ไลท์
Ryuk

 การพัฒนาและการวางจำหน่าย 
เกม จัมป์ฟอร์ซ ถูกพัฒนาโดย Spike Chunsoft และจัดจำหน่ายโดย บันไดนัมโกะเอนเตอร์เทนเมนต์  ตัวเกมใช้อันเรียลเอนจิน 4 ในการพัฒนาและถูกสร้างขึ้นเพื่อเป็นการฉลองครบรอบ 50 ปีนิตยสาร โชเน็งจัมป์รายสัปดาห์ อากิระ โทริยามะผู้ให้กำเนิดดราก้อนบอลออกแบบตัวละครดั้งเดิมที่สร้างขึ้นสำหรับเกมนี้ จัมป์ฟอร์ซ ประกาศเปิดตัวในเวทีของไมโครซอฟท์ที่งานอี3 2018 และตัวเกมวางจำหน่ายในวันที่ 15 กุมภาพันธ์ ค.ศ. 2019 สำหรับเครื่องเพลย์สเตชัน 4, ไมโครซอฟท์ วินโดวส์ และ เอกซ์บอกซ์วัน เวอร์ชันนินเท็นโด สวิตช์วางจำหน่ายในชื่อ จัมป์ฟอร์ซดีลักซ์อีดิชัน ประกอบด้วยเนื้อหาที่ดาวน์โหลดได้จากคาแรกเตอร์พาสชุดแรก วางจำหน่ายทั่วโลกในวันที่ 28 สิงหาคม 2020

 ผลตอบรับ 

ตัวเกมได้รับเสียงวิจารณ์ "ผสมหรือโดยเฉลี่ย" จากการรวบรวมบทวิจารณ์ของเมทาคริติก

 ยอดขาย 
ในญี่ปุ่น เกม จัมป์ฟอร์ซ เวอร์ชันเพลย์สเตชัน 4 มียอดขายประมาณ 76,894 ชุดในช่วงสัปดาห์เปิดตัวซึ่งกลายเป็นเกมที่ขายดีที่สุดในสัปดาห์นั้น ตั้งแต่วันที่ 17 มีนาคม ค.ศ. 2019 ตัวเกมเวอร์ชันเพลย์สเตชัน 4 มียอดขายอยู่ที่ 190,214 ชุดในญี่ปุ่น

ในอเมริกาเหนือ เกม จัมป์ฟอร์ซ เปิดตัวเป็นอันดับสองในชาร์ตยอดขายรายเดือนของ NPD ในเดือนกุมภาพันธ์ 2019 เป็นรองเกม Anthem  เกม จัมป์ฟอร์ซ เป็นเกมที่ขายดีที่สุดเป็นอันดับสี่ของอเมริกาเหนือใน ค.ศ. 2019 (เป็นรองเกม คิงดอมฮาตส์ III, Anthem, และ เรซิเดนต์อีวิล 2) และมียอดขายสูงสุดเป็นเดือนที่สามสำหรับเกมของบันไดนัมโกะในดินแดนนี้